cyanic-selkie/wikianc huggingface dataset:
Mart soyqırımı Azərbaycan Xalq Cümhuriyyəti mətbuatında
Üzeyir Hacıbəyov-31 mart
Rus mütləqiyyəti i tibdadını kökündən yıxmış olan Rus inqilabi-kəbiri, mütləqiyyətin zənciri-əsarətinə giriftar olmuş olan millətləri azad etdi. Əsrlərcə zəncirində qalmış olan zavallı millətlər, uyuşmuş bədənlərinə bir hərəkət verib qolqanadını açmaq istəyirdi ki, mütləqiyyət istibdadı əvəzinə Rusiyada bolşevizm istibada caygir olub bədbəxt millətləri təkrar əsarət zəncirinə vurmaq əməlinə girişdi. Bolşevizm amalına qarşı müqavimət göstərmək istəyənlərlə “qrajdan” müharibəsi açan və istiqlal üzrə yaşamaq istəyən və böylə yaşamağa həqqi olanlarla dəxi milli cəngə girişən Rus bolşevizmi, “azad millətlər” şüarını həqarətlə tapdalayıb bu millətlər füqərayi-kasibənin və demokratiyasının canını və malını əsir etdi. Onda ki, Rus bolşevizmi araya bir “qrajdanski” və bir də milli olmaq üzrə iki rəngli müharibə salıb çaylarca qanlar axıtdı, milyonlarca bəşər övladını tələf etdi, yüz minlərcə evlər viranə qoydu və bu qanlı vaqeədən hasil olan təsirat, təbii, böylə bir əqidə törənməsinə səbəb oldu ki, Rus inqilabı, yalnız bir rusluğa müxtəss olub çarizm istibdadını qaldırmaqla deyil, ümum millətləri, bəlkə Rus xalqını bu istibdad təhtindən qurtarıb, digər millətləri təkrar əsarət altında saxladı. Yalnız bir fərq bu oldu ki, bu... keşikçiləri əvvəl rus çarizmi idi, bu səfər isə rus bolşevizmi oldu. Hər halda əsirlik aradan götürülmədi - qurd əlindən qurtulmuş quzu, qurtaranın yemi olmaq məcburiyyətində qaldı... Bir əsr bundan əvvəl müstəqil yaşamaqda olan Azəri türkləri rus istibdadının yıxıldığını görüb təkrar müstəqil yaşamaq ümidi fərəhi bəxşilə şad olub istiqiala hazırlaşmaq üçün tədarükatda bulunmağa başlar. Lakin yeni hakimlərimiz bu fikrimizi həmandəm duyub əks tədarükat görməyə iqdam edib: “Biz sizə istiqlal əvəzində xərabəzar verərik, torpağınızda daşı daş üstə qoymarıq” - deyə barmaq işarəsilə hədələdilər. İstiqlalımıza qarşı ittixaz edilmiş olan sui-qəsdlərində özlərini “inqilabçı” nöqteyi-nəzərindən həqli göstərmək niyyətilə, adımızı “kontrrevolyüsaner” qoyub hücuma hazırlandılar, hazırlanıb da başımıza Mart fəlakətini gətirib, hədələrinə müvafiq olaraq paytaxtımızı xərabəzarə döndərdilər. Çarizm zənciri-əsarətindən yenicə qurtulmuş olan Azəri türkləri bir əsr müddətində əsarətin ağırlıqlarından o qədər zəif düşmüşdü ki, istiqlalını müdafiə etməyə və istiqlal düşmənlərinə qalib gəlməyə qüdrəti yox idi. Bu zəitli deyil, yalnız maddi və cismani qüvvətimizi, bəlkə bütün mənəvi və ruhani qüvvələrimizə şamil olub bədənimizin bütün qəvayi-ruhaniyyə və cismaniyyəsini atil qoymuşdu. Bu ətalət o dərəcə idi ki, özümüzü müdafiə vəziyyətinə salmağa dəxi qüdrətimiz olmayıb düşmənin hücum və tərizləri qarşısında üryan bir bədnalə əli-qolu bağlı yıxılıb “ölüm-dirim” məsələmizin o tövr və ya bu tövr həlli düşmənin rəhminə, ya rəhmsizliyinə bağlı idi.
Ələkbər Xasməmmədov-Müraciətnamə
Zaqafqaziyada bu son illərdə müsəlmanlara edilən təcavüzü təhqiq edən Fövqaladə istintaq komissiyası bilzat Şamaxı şəhərində və mahalında müsəlmanların başına gələn fəlakətləri təhqiq etmişdir. Şamaxı şəhərindən bu gün bır xərabazarlıq qalmışdır. Bu xərabazarlıqda müsəlman hissəsindəki yanmış məscidin minarələri isbat ediyor. Bu həman məsciddir təam 8 yüz il bundan əvvəl inşa edilmişdir. Şəhərdə qırğından qurtarmış olan 5 min müsəlman Zaqafqaziyanın müxtəlif şəhərlərinə pənah aparmışdılar. Bu zavallılar torbaları çiyinlərində, ağacları əlində aclıq ölümündən nicat axtarıyordular. Şamaxı uezdində olan ədəd müsəlman kəndləri də bu müsibətlərə düçar olmuşdular. “Bolşevik” adı il özlərini adlandıran quldur dəstələrindən özlərini xilas edən və türklərin istiqlaldan sonra öz yerlərinə qayıdan minlərlə müsəlman öz yerlərini yandırılmış, mallarını talan edilmiş, mal-qaralarını sürülmüş gördülər. Bu bədbəxtlər eşidilməmiş bir fəqr və ehtiyat içindədirlər. Onlar o dərəcədə bədbəxtliyə düçar olmuşdular ki, müavinət diləmgə də gücləri çatmyordu. Amma bununla bərabər hər gah kənardan müavinət olmasa bizim fəlakətimiz şübhəsizdir. Öylə kəndlər vardır ki, orada nə bir inək, nədəki bir cücə yoxdur. Əhali pərişan bir halda əli qoltuğunda gəziyor. Soyuqdan, aclıqdan gündə onlarla adamlar ölüyorlar. Bu da şühbə xaricindədir ki, millət tərəqqi və təhalisinə və cəmaət işlərinin islahına çalışmağa əzm etmiş olan hökumət Şamaxı fəlakət zədələrini yadan çıxarmayacaqdır. Lakin hökumət edəcəyi bu müavinət və rəhm vətən, xüsusən müsəlmanları məsuliyyətdən qurtarmaz. Onlar da yəni cəmaət də biqədər-qüvvə bu bədbəxt bu fəlakət zədələrə müavinət əlini uzatmalıdır. Vətəndaş müsəlmanlar, məhv olan Şirvanı xilas ediniz.
Məhəmməd Əmin Rəsulzadə-Numuneyi imtisali bir gün
thumb|250px|Məhəmməd Əmin Rəsulzadə Musavat firqəsinin təşəbbüsü ilə çağrılan müsəlman əmələ-konfransı martın 31-ni vətəni bir matəm üzrə elan və o günü ümumi təlil ilə keçirməyə qərar vermişdir. Müsalman əmələsinin bu qərarına Bakının bütün məhəllələri kəza-tabe olub, matəm tətil komitəsi cəmbində məhəllə məscidlərinin nümayəndələrindən ibarət bir şəhər şöbəsi təşkil etdilər. Bu günə məxsus qəzetelər nəşr olundu. Azərbaycan qəzetələri ilə Musavat vasiteyi nəşr-əfkarları olan qəzetələr matəm nömrələri çıxartdılar. Matəm səhər saət 8-dən axşam saət 6-ya qədər təyin olunmuşdur. Tətilə müsəlman olmayan əmələ təşkilatı fasil baxacaq. Tətil müntəzəm və mütəşəkkil bir surətdə gedəcəkmi? İştə Azərbaycan paytaxtını düşündürən bir məsələ! Kəndilərini bilməm, hanki həqqə görə. Bütün Bakı füqərayi-kasibəsinin nümayəndəsi adlandıran “raboçi” konfransı heyəti idarəsi ilə keçmişdəki tətilləri idarə edən “silateçniy komitet” ağızlarına su almışlardı. 26 bolşevik komisarlarından ötəri ümumi tətil etdirmək istəyən və əllərində qara bayraqlar və Şaumyanın fotografı olaraq nümayişlər yapan “fəhlə nümayəndələri” on minlərlə şəhid düşən, bıgünah mart qurbanlarını xatırlamaq üçün çox da tələsmək istəmiyorlardı. Nəhayət, müsəlman əmələlərin qəti qərarları təsirindən olmalıdır ki, “raboçiy konfrans” idarəsi ayın 31-ə deyil, 30-nu matəm günü və bu münasibətlə mitinqlər tərtibini elan elədi. Fəqət, nə mitinqlərə gələn oldu, nə də mitinq çağıranlar özləri gəldi. Onlar bildikləri kibi mart faciyəsinə gözəyarı baka bilərlərdi. “Raboçiy konfrans “ idarəsində hagdaş quran bolşevik idarə rəislər “mart gününü” matəm deyil bacarsalar da “bayram “ edə bilərdilər. Onun üçün də onlar matəmin rövnəq keçməsinə çox əhəmiyyət verməmişlərdi. Fəqət türk demokratiyası kəndi qərarında sabit qədəm idi. Onun macərapərəst politikanlarla işi yox idi. O martın 31-də kəndi qüvvələrini göstərəcək mart şühədasını matəmi ilə müvəffəqiyyətsiz milinqlər yapmaq sürətiylə oynamaq mümkün olmadığını isbat edəcək.
Xoşkeşin nekropolu
Xoşkeşin nekropolu — Culfa rayonu ərazisində, Xoşkeşin kəndinin şərqində, Əlincəçay vadisindən təqribən 100 metr yüksəklikdə arxeoloji abidə.
Ümumi məlumat
Nekropolun qərb hissəsi təsərrüfat işləri zamanı dağıdılmış, buradan insan skeletləri ilə yanaşı qırmızı və boz rəngli gil qab nümunələri aşkar olunmuşdur. Saxsı məmulatı eradan əvvəl 1-ci minillikdən eramızın əvvəllərinə qədər olan dövrü əhatə edir.
Aksaut çayı
Aksuat (Хасаут, Схауат) — Qaraçay-Çərkəz Respublikasında çay. Aksuat çayı bol sulu və gür dağ çayı olub Böyük Qafqazın şimal yamacı boyu axır. Aksuat Kiçik Zelençuk çayının sol qolu.
Coğrafiyası
Aksuat — Qaraçay-Çərkəz Respublikasının ərazisində yerləşən az çox bol sulu çaylardan biridir. Aksuat çayı Xasaut buzlağından qidalanır. Çayın uzunluğu 77 km, su toplayıcı hövzəsinin sahəsi isə 843 km²-dir.
Aksuat çayı cənubdan şimala doğru uzanan Mıstı-Baş və Aksaut dağ silsilələrinin dərələri boyu axır. Bu silsilənin müəyyən hissəli fərqli adlarla adlandırılır: Qitçe-Teberdin, Ak, Baduk, Xajibey, Kınır-Çat, Qidam və s. Ümumən belə mürəkkəb və dərələrlə parçalanmış dağ silsiləsini Aksuat-Tiberdin adlandırmaq mümkündür. Bu silsilədə Alibek, Qitçe-Teberda, Xutay, Baduk, Muxu və s. aşırımlar yerləşir.
Etimologiyası
Türk dillərindən tərcümədə "Ak suat" (türk dillərində çay məhs belə adlanır) — "ağ (təmiz) su, hansı ki atlar su işir" deməkdir. Qaraçay dilində isə hidronimin tərcüməsi: "Ak" — "ağ", "Saut (Sayym)" — "zireh", "zəncir"; yəni "Ağ zireh, zəncir".
Aksuat dərəsi
Aksuat — Qaraçay-Çərkəzin ən mənzərəli məkanlarından biridir. Bu ərazi Qərbi Qafqazın yetərincə yüksək ərazilərindən biri olub, Elbrus dağına qədər uzanır. Baş Qafqaz silsiləsindən başlayaraq Maruxa, Aksaut və Çxalt dərələri uzanır. 20 km-lik qısa məsafədə hündürlüyü dəniz səviyyəsindən 3800 metr olan üç zirvə var. Silsilənin şimal yamaclarında buzlaşma yetərincə yüksəkdir. Maruxedə buzlğın ölçüsü 3,5 km², Aksuatda 17 km²-dir. Bu bölgədə insanlar daha qədimdən yaşamışdır. Asaut kəndinin ilk sakinləri yunanlar olmuşdur. Onlar Türküyə ərazisindən bu əraziyə köç etmişlər. İndi yunanlar Xasut-Yunan kəndində, Aksuat çayının sahilində kompakt halda yaşayırlar.
Dərələr boyu yollar var. Ancaq Maruxe kəndinin aşağı hissəsinə kimi gəlir. Aksuatda sonuncu yaşayış məntəqəsi — Rudniçdi. İndi bu mətəqədə yaşayış yoxdur. Maruxa və Aksauta vadisinin daha geniş ərazilərində heyvandarlıq fermaları mövcuddur.
Aksuat dərəsində onlarca mineral bulaq var. Əsas bulaqlar Dubovaya Balka kəndindədir. Onun suyu aylarca saxlanıldıqda xarab olmur. Yerli əhali bu suyu "canlı su" adlandırır.
Görməli yerləri
Aksaut çayının sol sahilində, Xasaut-Yunan kəndindən 10–12 km aralıda kvadrat formalı poçt binası var. Bina üfüqün cəhtlərinə uyğun olaraq inşa edilib. Divarların qalınlığı 1,4 metrdir
Yaponiyada mobil telefon sənayesi
thumb|right|200px|Tipik Yaponiya mobil telefonunun düymələri. Yaponiyada mobil telefon sənayesi dünyada ən inkişaf etmiş mobil telefon sənayelərindən biridir. Daxili Əlaqələr və Kommunikasiyalar Nazirliyinin verdiyi 31 iyul 2013-cü ilin statistikasına görə Yaponiyada 139.180.300 mobil telefon istifadədədir. Bu isə Yaponiya əhalisinin 110 %-i deməkdir.
Yaponiyada mobil telefonlara sadəcə keytay denva və ya qısaca keytay deyilir.
Provayderlər
Yaponiyada əsas 4 mobil telefon operatoru var.
NTT DoCoMo
DoCoMo 1991-ci ildə Nippon Telegraph and Telephone (NTT) şirkətinin spin-offu olmuşdur, NTT DoCoMo əvvəlcə Personal Digital Cellular (PDC) adlı 2-ci nəsil xidmət təklif etmişdir. İndi isə ancaq W-CDMA texnologiyası ilə FOMA adlı 3-cü nəsil xidmət təklif edir. 2016-cı ilin martına əsasən 71 milyon istifadəçisi var.
KDDI
KDDI 2000-ci ildə KDD (beynəlxalq mobil operator), DDI (Kanto və Tokay istisna olmaq milli operator) və IDO (Kanto və Tokay üçün operator) şirkətlərinin birləşməsi ilə yaranmışdır. CDMA texnologiyası ilə 2-ci nəsil və CDMA2000 texnologiyası ilə 3-cü nəsil xidmət təklif edirlər. 800 MHz və 2100 MHz tezliklərində fəaliyyət göstərir. 2016-cı ilin martına əsasən 46 milyon istifadəçisi var.
Softbank Mobile
right|200px Softbank Mobile Softbank şirkətinin filialıdır. Softbank Vodafone Japan şirkətini 2006-cı ildə 15 milyard ABŞ dolları qarşılığında almışdır. Softbank Mobile W-CDMA texnologiyasından istifadə edərək 2100 MHz tezliyində 3-cü nəsil xidmət göstərir. Softbank Mobile 2011-ci ilin noyabrına kimi iPhone-nın Yaponiyadakı provayderi olmuşdur. 2016-cı ilin martına əsasən 46 milyon istifadəçisi var.
Y!mobile
Y!mobile və ya keçmiş adı ilə EMOBILE 3-cü nəsil xidmət bazarına ən son daxil olan operatordur. 2005-ci ildə fəaliyyətə başlamışdır. 1700 MHz tezliyində 3-cü nəsil xidmət göstərir. 2013-cü ilin dekabrına əsasən 10 milyon istifadəçisi var.
Xüsusiyyətlər
Yaponiyadakı mobil telefonların əsas istehsalçıları aşağıdakılardır:
Yaponiya
Qeyri-Yaponiya
Əməliyyat sistemi kimi əsasən ITRON əməliyyat sistemindən istifadə olunurdu. Lakin getdikcə mürəkkəbləşməsi üzündən hazırda Yaponiyada əsasən Symbian OS, Embedded Linux, Windows Mobile və Android əməliyyat sistemləri istifadə olunur. Android ən çox üstünlük verilən əməliyyat sistemidir.
Yaponiya emocilərin və kaomocilərin yaradıcısı kimi tanınır. Telefonlarda smayliklərin böyük müxtəlifliyinə rast gəlmək mümkündür.
Ekoloji informatika
İnformasiya amilinin ekologiyada xüsusi əhəmiyyəti vardır. İnformasiya alınmasının səmərəli sistemi olmadan müasir cəmiyyətin ekoloji ziddiyyətlərinin həlli mümkün deyildir. İnformasiya dairəsi fəaliyyətin elə sahəsidir ki, yalnız onun vasitəsilə ekoloji ziddiyyətlərin qapalı dairəsini qırmaq olar.
Ekoloji informatika
İnformatika (fr. information - informasiya və automatique - av­tomatika) - elmi-texniki fəaliyyət sahəsi olub, informasiyanın (in­formasiya texnologiyası)almması xüsusiyyətlərini, ötürülmə texno­logiyasını, təhlil və saxlanmasını öyrənirİnformasiya maddələr və eneıji ilə yanaşı ümumi xarakter daşı­yır. Ekoloji problem müvafiq olaraq mövcud informasiya aspektinə malikdir. Bura aşağıdakı bir çox məsələlər daxildir: Sadalanan məsələlər bütövlükdə ekoloji informatikanın predmet sahəsini müəyyən edir. Ekoinformatikada geoekoinformatika və sosioekoinformatika bir-birindən fərqləndirilir.
Hazırda biosferə dair informasiyanın böyük hissəsi Yerin süni peykləri vasitəsilə alınır. Bu halda landşaftın elementləri, bitki ör­tüyü, çirklənmiş ərazilər və s. daha aydın görünür.
Lakin peyk məlumatları Yerdəki müşahidələri tamamlamalıdır. Yerdə müşahidələrin inkişafı üçün stasionar və ekspedisiya tədqi­qatları vacibdir. Bundan ötrü bütün ölkə daxilində təbii mühitin vəziyyətini müşahidə edən, analiz və proqnozunu verən xüsusi in­formasiya sistemi, yəni milli monitorinq sistemi təşkil edilməlidir. Qlobal səviyyədə təbii mühitin vəziyyəti üzərində nəzarət BMT strukturları vasitəsilə həyata keçirilir. BMT-nin ətraf mühitə dair proqramına - YUNEP - uyğun olaraq üç əsas bölmə - ətraf mühitin monitorinqinin qlobal sistemi (ƏMMQS), potensial toksiki kimyəvi maddələrin Beynəlxalq registri (PTKMBR) və ətraf mü­hitə dair beynəlxalq informasiya sistemi - (İNFOTERRA) müəy­yən edilmişdir. Cəmiyyətin təbii mühitlə ekoloji qarşılıqlı əlaqəsinin məzmun və forması təbiət haqqında əldə edilmiş biliklər və təbiətdən prak­tiki istifadə ilə müəyyən edilir. Bütün bunlar sosioekoinformatikanın məzmununu təşkil edir. Bura elmi informasiyanın inkişaf problemləri daxildir.
Göytəpə (Urmiya)
Göytəpə - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 1,804 nəfər yaşayır (482 ailə).
Buqunlar
Buqunlar - həmçinin kxovalar - şərqi Hindistanda xalq. Buqunların əsas hissəsi Arunaçal-Pradeş ştatının Qərbi Kamenq dairəsində yaşayır. Onlar Rupa çayının hər iki sahilində yerləşən Vanqxu, Dikxiyanq, Biçom, Ramu, Lali, Situ, Saçida, Liçini, Ditçinq, Manqolam, Sinqçunq, Namfri və Kaspi kəndlərində kompakt şəkildə məskunlaşmışlar.
Dördüncü Fransa Respublikası
Dördüncü Fransa Respublikası  — Fransa tarixinin 1946-ci ildən 1958-ci ilə qədər əhatə edən dövrü.
Buqunlar
Buqunların ümumi sayı 900 nəfərdir. . Buqun dili Tibet-birma dil ailəsinə aiddir. Buqunlar arasında animistik dini inamlar və həmçinin Tibet buddizmi dini yayılmışdır.
Kötü İnsanları Tanıma Senesi
Kötü İnsanları Tanıma Senesi (Pis insanları tanıma ili) — Sagopa Kajmer tərəfindən Melanxoliya musiqi etiketi ilə çıxarılan ilk solo albom. Albom 13 mart 2008-ci ildə yayımlanmışdır. Həmçinin, albomun instrumental parçaları 28 fevral 2015-ci ildə Sagopa Kajmerin rəsmi YouTube hesabından yayımlandı. Sagopa Kajmer, əvvəlki tərzini davam etdirəcəyini söylədiyi albomun adı ilə əlaqədar şərhlər haqqında da açıqlama verdi. O, albomun adının heç kimə xüsusi olaraq yazılmadığını bildirmişdir. Albomun istehsalı, albomdakı skreçlər və sözlər ona aiddir. Sadəcə "Gölge Haramileri" mahnısının bir hissəsi ona aid deyil.
Albomun ilk 5000 nəşri kolleksiyaçılar üçün Limited Edition olaraq təyin edilmişdir. Xüsusi buraxılışda, Sagopa Kajmerin 5 dəqiqə qarışıq konsert görüntülər, 2 şəkil, o cümlədən afişa və stiker yer alır.
Qaraağac (Urmiya)
Qaraağac - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 1,554 nəfər yaşayır (413 ailə).
Əyyub Pirverdiyev
Əyyub Mahmud oğlu Pirverdiyev — Azərbaycan bolşevik inqilabçısı, Naxçıvan MSSR xalq daxili işlər komissarı.
Həyatı
Əyyub Mahmud oğlu Pirverdiyev 1895-ci ildə Rusiya imperiyasında, indiki Azərbaycanın Sabunçu qəsəbəsində anadan olmuşdur. O, 1912-ci ildən bolşevik hərəkatına qoşulmuşdur. Pirverdiyev Balaxanı–Sabunçu rayonunda 1914-cü il fəhlə tətillərinin təşkilində iştirak etmişdir. O, 1917-ci ilin martından Sov.İKP üzvü olmuşdur. Pirverdiyev 1917-ci ildə Balaxanıda "Hümmət" təşkilat komitəsinin üzvü, Sabunçuda zavod komitəsinin və fəhlə deputatları sovetinin sədri seçilmişdir. O, 1918-ci il Bakı döyüşü nəticəsində Bakı Kommunasının suqutundan sonra həbs olunmuş, Gəncəyə aparılmışdır. Pirverdiyev 1919-cu ildə azad edilmiş, Bakıya qayıtmış, Sabunçuda "Hummət"ə təşkilatının sədri seçilmiş və fəhlələrin may ümumi tətilində iştirak etmişdir. O, Abşeronda, Xaçmazda gizli iş aparmış, Müşkür (Xudat) dairəsində partiya təbliğatçısı olmuşdur. Pirverdiyev 1920-ci ildə Bakı əməliyyatı ilə Azərbaycanda sovet hakimiyyətinin qurulmasından sonra Müşkür dairə inqilab komitəsinin, Azərbaycan SSR XKS-nin Naxçıvan MSSR-də müvəkkili, Naxçıvan MSSR-in xalq daxili işlər komissarı və s. vəzifələrdə işləmişdir. O, 1937-ci ildə vəfat etmişdir.
İngilis açılışı (şahmat)
İngilis açılışı c4 ilə başlayan şahmat açılışıdır :
Şahmatda 4-cü ən məşhur cinah açılışıdır. Müxtəlif mənbələrə görə, ağ fiqurların 1-dən 4-ə qədər qiymətləndirilən uğurlu açılışıdır. Ağlar, cinahdan d5 xanasına iddia irəli sürərək, hipermodern üslubunda mərkəz uğrunda mübarizə aparır.
Adını İngilis (qeyri-rəsmi) dünya çempionu Howard Stauntondan alır, O, ilk dəfə bu gedişi 1843-cü ildə Saint-Amant ilə keçirdiyi matçda və 1851-ci ildə Londonda keçirilən beynəlxalq turnirdə oynamışdır. Bu, Stauntonun müasirlərini ruhlandırmırdı buna baxmayaraq yalnız XX əsrdə daha geniş nəzərə alınmağa başlanıldı. İndi həm klassik, həm də hipermodern mövqelərə çatmaq üçün istifadə edilə bilən solid açılış kimi tanınır. Mixail Botvinnik, Tiqran Petrosyan, Anatoli Karpov, Garri Kasparov və Maqnus Karlsen kimi oyunçular dünya çempionat oyunlarında bu gedişdən istifadə ediblər. Bobbi Fişer, karyerasının sonlarında adətən başladığı 1.e4 -dən bu gedişə keçmiş və 1970-ci ildə Palma de Mallorca Interzonal -da Lev Polugaevsky və Oscar Panno -ya qarşı oyunda istifadə etmişdir. Bundan başqa P dünya çempionatı oyununda Boris Spassky- yə qarşı oyununda bir daha bu gedişdən istifadə etmişdir.
Debyutun İdeyası
İngilis açılışının klassik d4 açılışından fərqi onun daha çox ağ fiqurlarla üstün bir açılış olmasıdır. Mütıxıssislər bu açılışı ağlarda daha üstün hesab edirlər. Ağ fiqurlarla oynayan şahmatçıya, İngilis açılışı qapalı başlanğıc etmək şansı verir və debyütlərdə bir çox kombinasiyaların qarşısını almağa imkan verir (qəbul olunmuş vəzir qambiti, Çiqorina müdafiəsi, Albin kontrqambiti, Budapeşt qambiti, Slavyan müdafiəsi, Qryunfeld müdafiəsi, Nimsovitç müdafiəsi, yeni hind müdafiəsi, Boqolyubov müdafiəsi, Benoni müdafiəsi və s.). Bir çox şahmatçıların fikrincə 1.c4:e5 -dən sonra ağların üstünlüyü bir qədər azalır.
Qüdrətli Bryus (film, 2003)
Qüdrətli Brus (Orijinal adı: Bruce Almighty) — Cim Kerri və Morqan Frimanın baş rollarda oynadığı Hollivud filmidir. Film Malayziya və Misirdə qadağan edilmişdir.
Süjet xətti
İlahi qüvvələrə sahib olmaq əyləncəli bir şeydir. İnanmırsınızsa, bunu Bruce Nolandan soruşun. Çünki onun bu bilməməsi qeyri-mümkündür!
Əslində Bryusun şəxsi həyatında da müəyyən narazılıqlar da vardır. Bununla belə, bu narazılıqlardan şikayət etməyə belə vaxt tapmaqda çətinlik çəkir. Qarşılaşdığı hər bir çətinlikdə Allahı günahlandırmağa üstünlük verir. Onun Qreys adlı sevimli sevgilisi də var. Təcili Tibbi Yardım mərkəzində işləyən Qreys son dərəcə yaxşı niyyətli və köməksevər bir qızdır. Bütün mənfiliklərinə baxmayaraq, o, Brusu pərəstiş edərcəsinə sevir.
Digər tərəfdən, Brusun peşəsindəki bədbəxtliklər onu heç vaxt tərk etmir. Üst-üstə düşən müvəffəqiyyətsizliklər nəticəsində o, işlədiyi telekanaldan qovulur. Bu azmış kimi, o da qanqsterlərin də hücumuna məruz qalır. Bir-birinin ardınca baş verən fəlakətlərdən hiddətlənən Bryus bu neqativlərə görə Allahı günahlandırmağa davam edir.
O, Bryusun şikayətlərini eşitmiş və keçmiş aparıcı olan Bruce üçün cazibədar bir təklifi vardır. Ona öz işini təklif edir. O, öz ilahi səlahiyyətlərini Bruce verir. Başqa bir sözlə, Allah ona öz vəzifəsini verməklə ona meydan oxuyur və deyir ki, “gəl, sən daha yaxşı işlər gör!” deyir.
Bruce heyrətə gəlir. Yuxu görmədiyinə və bunun kabus olmadığına əmin olduqdan sonra, ilahi güclərini öz zövqü, şəxsi inkişafı və üstünlükləri üçün istifadə etməyə başlayır. O, indi kainatın ən böyük və ən güclü varlığına çevrilir. Lakin onun ilahi qüdrətlərindən istifadə etməsi nəticəsində həyatının ən mühüm dönüş nöqtəsinə çatması; dünyanı hətta 24 saat müddətinə olsa belə idarə etmənin heç də asan bir məsələ olmadığını başa düşməsi çox çəkməyəcəkdir.
Qriqori Baqyan
Qriqori Karapetoviç Baqyan — erməni əsilli SSRİ zabiti, general-mayor (1963), İkinci Dünya müharibəsi iştirakçısı, Sovet İttifaqı Qəhrəmanı (29 iyun 1945).
Həyatı
Qriqori Karapetoviç Baqyan 1912-ci ildə Rusiya imperiyasının Yelizavetpol quberniyasında yerləşən Quşçu kəndində (indiki Azərbaycanın Daşkəsən rayonunda) erməni kəndli ailəsində anadan olmuşdur. O, 1940-cı illərə qədər inşaatçı, tarix müəllimi, məktəb direktoru işləmişdir.
Baqyan 1941-ci ilin fevralından Qızıl Orduda xidmət etməyə başlamışdır. O, İkinci Dünya müharibəsinin başlaması ilə döyüşlərdə iştirak etmişdir. Baqyan nasist qüvvələrlə döyüşlərdə Belarus cəbhəsinin 13-cü Ordusunun 15-ci qvardiya atıcı diviziyasının 47-ci qvardiya atıcı alayının siyasi zabitinin müavini kimi vuruşmuşdur. O, Stalinqrad yaxınlığında döyüşlərdəki iştirakına görə "Qırmızı Ulduz" ordeni ilə təltif edilmiş və 1943-cü ilin mayında qərargah tərəfindən "Vıstrel kursları"na oxumağa göndərilmişdir. Burada rütbə qazanan Baqyan ardınca başqa hərbi hissəyə köçürülmüşdür.
Polkovnik-leytenant Qriqori Baqyan 4 aprel 1945-ci ildə 4-cü Ukrayna cəbhəsinin 1-ci mühafizə ordusunun 71-ci piyada alayına komandirlik etməyə başlamışdır. Ratibor şəhərinin cənubunda (Sileziya, indiki Polşa) alay Roqov qəsəbəsi yaxınlığında alman müdafiəsini yarmış, dərhal şəhərin cənubunda Oder çayını keçərək cənub sahilində körpübaşını genişləndirmək üçün döyüşə başlamışdır. Bu əməliyyata görə Qriqori Baqyanın Sovet İttifaqı Qəhrəmanı fəxri adına namizədliyi irəli sürülmüşdür.
Ümumilikdə, Qriqori Baqyan İkinci Dünya müharibəsi illərində Ukrayna, Qafqaz, Polşa və Çexoslovakiya uğrunda gedən döyüşlərdə iştirak etmişdir.
İkinci Dünya müharibəsi başa çatdıqdan sonra Qriqori Baqyan M. V. Frunze adına Hərbi Akademiyaya daxil olmuş və 1948-ci ildə oranı fərqlənmə diplomu ilə bitirmişdir. 1955-ci ildə Qriqori Baqyan K. E. Voroşilov adına Ali Hərbi Akademiyasını bitirdikdən sonra polkovnik rütbəsinə layiq görülmüşdür. Qriqori Baqyan ömrünün sonuna kimi SSRİ Silahlı Qüvvələrində xidmət etmişdir. O, 1957-ci ilin oktyabrından 1959-cu ilə qədər Sibir Hərbi Dairəsinin tərkibində 85-ci atıcı diviziyasının (1957-ci ilin iyunundan 85-ci motoatıcı diviziyası) komandiri olmuşdur. Baqyan bundan sonra Sibir Hərbi Dairəsi komandirinin müavini vəzifəsində çalışmışdır.
Qriqori Karapetoviç Baqyan 27 sentyabr 1965-ci ildə qəflətən vəfat etmişdir. O, İrəvanda dəfn olunmuşdur.
Qafqaz Müsəlman Legionu
thumb|Qafqaz legionunun döyüşçüləri [[Türkistan legionunu ziyarət edir.]] Qafqaz Müsəlman Legionu — general Olbrixtin əmri ilə 1942-ci ilin 13 yanvarında yaardılmışdır. Legion şimali qafqazlılardan və azərbaycanlılardan təşkil edilmişdi. 1942-ci ilin 19 fevral dekretinə uyğun olaraq, Şimali Qafqaz xalqlarından olan könüllülər 2 avqust 1942-ci ildə Şimali Qafqazın milli-ərazi prinsipləri əsasında təşkil edildi. Legionun başlanğıcda toplaşma yeri Vesel şəhəri idi.
Tarixi
1941-ci ilin oktyabr ayında Abverin xüsusi məqsədləri üçün Türkistandan və Qafqazdan olan əsirlərin bir yerə cəmləndirilməsi qərara alındı. Abver üçün işləməyə razı olan könüllülərə Stab Vallidən nəzarət ediləcəkdi və onlar Abver zabitləri olan mayor Andreas Meyer Mader və Teodor Oberlander tərəfindən subordinasiya ediləcəkdilər. Professor olan baş leytenant Oberlander müharibədən əvvəl Köniqsberqdə, Qreyfsvaldda və Praqada sosial elmlər departamentlərinin rəhbəri olmuşdu. Baş leytenant Oberlander həmçinin, Bülbül taborunun da siyasi lideri kimi xidmət etmişdi. left|thumb|N. Napsoya görə, mifoloji [[svastika simvolu olan bu simvol legion əsgərlərinin formalarında da əks olunmuşdur]] Qafqaz Müsəlman Legionu 13 yanvar 1942-ci ildə rezerv ordunun komandanı general Olbrixtin əmri ilə yaradıldı. Bu məqsədlə alman təlim mərkəzi təşkil edildi və ona komandan kimi mayor Andreas Meyer Mader təyin edildi. Ona həmçinin, sözügedən millətlərdən olan müharibə əsirlərindən təşkil edilmiş 7 birləşmənin sıralarının yenidən doldurulması da tapşırılmışdı. Uyğun müharibə əsirləri yoxlanıldı və əsarətdən azad edildilər. Onlar qısa müddətlik sınaq mərhələsindən sonra alman forması geyindilər. Mayer-Mader birləşməsi təməlində Qafqaz Müsəlman və Türkistan legionlarının qurulmasına icazə verildi. 19 fevralda silahlanma rəhbəri və rezerv ordu komandanı Qafqaz Müsəlman və Türkistan legionlarının bir-birindən ayrılmasını əmr etdi. 2 avqust 1942-ci ildə Qafqaz xalqları ayrıca Şimali Qafqaz legionunda birləşdilər. Legion abxazlardan, çərkəzlərdən, kabardinlərdən, balkarlardan, qaraçaylılardan, çeçenlərdən, inquşlardan və Dağıstan xalqlarından təşkil edilmişdi. Kürdlər, talışlar və şimali osetiyalılar sonradan legiona daxil oldular.
Bu qruplaşmaların əsas işi Sovet arxa cəbhəsində çaxnaşma meydana çıxarmaq, sabotaj aktları həyata keçirmək idi. Onlar körpüləri, dəmiryollarını, avtomobil yollarını partladırdı.
Araşdırmaçı Traho R-ə görə, "müharibənin başlanğıcından SSRİ-ə qarşı döyüşən şimali qafqazlıların sayı 1945-ci ilə qədər 28-30 min nəfər olmuşdur".
Qüdrətli Evan (film, 2007)
Qüdrətli Evan (Orijinal adı: Evan Almighty) — 2007-ci ildə çəkilmiş ABŞ filmidir. 2003-cü ildə çəkilmiş Qüdrətli Brus filminin davamıdır.
Süjet xətti
Allahın çox xüsusi bir vəzifəyə təyin etdiyi yeni şəxs bu dəfə jurnalistikadan ayrıldıqdan sonra siyasətə qədəm qoyan və Konqresə yeni seçilən Evan Baksterdir. O Buffalodakı keçmişini tərk edərək ailəsi ilə bərabər Virciniyaya köçmüşdür. Lakin oradakı yeni həyatında qəfildən Allah (Morgan Freeman) onun qarşısına çıxıb Nuhun gəmisi kimi bir şey tikməyi əmr edəndə həyatı birdən-birə alt-üst olur. Ailəsi də bu vəziyyətdən çaşbaş qalır. Evan həqiqətən Allahdan aldığı əmrə müvafiq olaraq hərəkət edirmi? Yoxsa onun bu qəribə davranışları təbii olan orta yaş böhranından və ya psixi problemlərdən xəbər verir?
Hondo adası
Hondo — Cənubi Koreyaya məsub olan ada.
Ada Çolla-Namdo vilayətinə aid Mokpxo limanından 115 km cənub-qərbdə yerləşir. İnzibati cəhətdən Sinan qəzası ərazisinə aiddir. Sahəsi 6,47 km², ən hündür nöqtəsi isə 378 metr təşkil edir. 2001-ci ilə olan məlumata görə adada 710 nəfər yaşayır.
1931-ci ildə yaponlar tərəfindən adada mayak inşa edilmişdir. Mayak 50 km məsafədən görünür. 1981-ci ildə ada və ətraf suları ilə birlikdə sahəsi 2321 km² olan milli park yaradılmışdır.
Pindar
Pindar (Πίνδαρος; ) — qədim yunan şairi. Ədəbi irsindən epinikiyalardan (ümumyunan idman yarışlarının qaliblərini mədh edən odalar) ibarət 4 kitab qalmışdır. Yarışda qalib çıxan gənclərin şücaətini və fiziki gözəlliklərini tərənnüm edən Pindar bu keyfiyyətlərin fitri istedad və zəhmətlə vəhdətdə qazanıldığını göstərirdi. Odaları üslub gözəlliyi, bədii təsvir vasitələrinin zənginliyi ilə seçilir.
İlkədeh (Əhər)
İlkədeh — İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 52 nəfər yaşayır (10 ailə).
Qaralar-i Kuh (Urmiya)
Əhalisi
2006-cı il məlumatına görə kənddə 226 nəfər yaşayır (64 ailə).
Səfəvi qorçubaşılarının siyahısı
Qorçu — Səfəvilər dövründə şahın seçmə, xas qvardiyasının üzvü. Qorçubaşı isə Səfəvi şahlarının seçmə qvardiya döyüşçülərinin-qorçuların başçısı olub "dövlətin sütun"larından (Ərkani-dövlət) biri hesab edilirdi.
Bizvan (Heris)
Əhalisi
2006-cı il məlumatına görə kənddə 248 nəfər yaşayır (49 ailə).
Böyük duka
250px|thumb|right|Böyük duka [[Aleksey Apokavk.]]
Böyük duka və ya meqaduka, həmçinin meqaduks — Bizans imperiyası iyerarxiyasındakı ən yüksək vəzifələrdən biri, donanmanın baş komandanı.
Dərbənd (Xudabəndə)
Dərbənd - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 218 nəfər yaşayır (39 ailə).
Marvel Kinematoqrafiya Kainatı: Birinci faza
Marvel Kinematoqrafiya Kainatının Birinci fazası — Marvel Comics personajları əsasında Marvel Studios tərəfindən istehsal olunan ABŞ superqəhrəman filmlər seriyası.
Dəmir adam (2008)
thumb|Dəmir adam və İnanılmaz Halk filmlərinin prodüseri Evi Arad Silah istehsal edən Stark lndustries-i atası Houard Starkdan miras alan Antoni "Toni" Stark "Ceriko" adlı yeni raketini nümayiş etdirmək üçün dostu və hərbi əlaqə zabiti Polkovnik-leytenant Ceyms Rouds ilə birlikdə müharibənin davam etdiyi Əfqanıstana gəlir. Raketin Amerika Birləşmiş Ştatları Ordusunun komandirlərinə göstərilməsindən sonra, Starkın da içində olduğu konvoy pusquya düşürülür və Stark hücum edənlər tərəfindən istifadə edilən, öz şirkətinə aid raketlə ciddi formada yaralanır. "Ten Rings" (On Üzük") adlı terrorist qrupu tərəfindən tutulub mağarada həbs edilir. Onunla birlikdə həbs olunmuş Doktor Yinsen Starkı yaralayan qəlpə parçalarının ürəyinə çatmağının və onu öldürməyinin qarşısını almaq üçün Starkın sinəsinə elektromaqnit yerləşdirir. "Ten Rings"-in lideri Raza terroristlər üçün Ceriko raketi inşa etməsinin qarşılığında Starka azadlıq təklif edir, amma o və Yinsen elektromaqnitini güclə təmin etmək üçün qövs reaktoru adı verilən kiçik və güclü elektrik generatoru hazırlayıb qaçmaq üçün prototip zireh inşa edirlər. Əsirlikdən xilas olan Stark satılan silahların ardınca getmək üçün zirehini daha çox təkmilləşdirməyə və istifadə etməyə qərar verir.
2006-cı ilin aprel ayında Marvel Dəmir adam-a prodüserlik etmək üçün Con Favreauyu işə gətirdi. Ardınca Art Maktum-Mett Hollouey ilə Mark Ferqus-Hauk Ostbiyə ayrı olaraq iki ssenari yazıdırıldı və Favreau hər iki layihəni bir ssenaridə birləşdirdi. Sonda hazır olan ssenariyə Con Avqust tərəfindən də bir neçə əlavə və düzəltmə edildi. Robert Dauni Marvel daxilindəki dissident fikirlərə baxmayaraq 2006-cı ilin sentyabr ayında baş rolda yer aldı. Əsas çəkilişlər 12 mart 2007-ci ildə başladı. Starkın Əfqanıstandakı əsirliyində keçirilən ilk bir neçə həftə Kaliforniyanın İnyo qraflığında çəkildi. Həmçinin Edüards Hava Bazası və Nevada ştatının Las-Veqas şəhərində yerləşən Caesars Palace adlı otel çəkilişlər üçün istifadə edildi. Dəmir adam-ın premyerası 14 aprel 2008-ci ildə Sidneydəki Qreater Union salonunda keçirildi. 30 apreldə beynəlxalq formada, 2 mayda ABŞ-də ilk baxışı baş tutdu.
Film Qisasçıları qurmaq hədəfi ilə Starka yaxınlaşan Niki Furi rolundakı Samuel Ceksonun yer aldığı "post-credits" səhnəsi ilə sona çatmışdır. Favreau səhnənin Qisasçılar üçün hazırlıq mərhələsi olduğunu açıqlamışdır.
İnanılmaz Halk (2008)
General Taddeus "Tunderbolt" Ross insanları qamma şüalanmasına qarşı immunizasiya etməyi məqsəd qoyduğunu deyərək sınaq üçün qızı Bettinin iş yoldaşı və sevgilisi dr. Robert Brüs Benner ilə görüşür. Rossun yenidən yaratmağı düşündüyü II Dünya müharibəsi dövrü "super əsgər" proqramının bir hissəsi olan sınaq uğursuz olur, amma qamma şüalanmasına məruz qalan Bennerin ürək döyüntü surəti 200-ü keçir və qısa müddətli Halka çevrilir. Halk laborotoriyanı və ətrafını məhv edir. İçəridəki bir neçə adamı öldürür və generalla Bettini bayırdakı digər insanlarla birlikdə yaralayır. Benner ABŞ ordusundan və xüsusilə Halkı silahlandırmaq istəyən Rossdan qaçmağa çalışır.
2006-cı ilin yanvar ayında rejissor Anq Lii 2003-cü il istehsalı Halkın davam filmi üçün lazım olan son təslimat tarixini qarşılaya bilmədi. Buna görə Marvel personajın film haqlarını Universal Pictures-dən geri aldı. Ardınca yeni davam filmi ilə irəliləmək əvəzinə İnanılmaz Halkı yenidən başlatmaq üçün rejissor Luis Leterrierə təklif göndərdi. Leterrier ilk başda iş yoldaşı Liiyə olan hörmətinə görə təklifi rədd etdi, amma daha sonra yenidən dəyərləndirib müqaviləni imzaladı. Ssenari 2003-cü il filmi üçün də qaralama hazırlayan Zek Penn tərəfindən yazıldı. 2007-ci ilin aprel ayında Edvard Nortonun Benneri canlandıracağı açıqlandı. Çəkilişlər 9 iyul 2007-ci ildə başladı və əsasən Torontoda davam etdi. Nyu-York və Rio-de-Janeyroda da əlavə çəkilişlər aparıldı. Qala gecəsi 8 iyun 2008-ci ildə Qibson amfiteatrında keçirildi və film 13 iyunda ilk baxışa çıxarıldı. 112 dəqiqəlik müddətlə kinematoqrafiya kainatında hazırlanmış ən qısa film oldu.
Film Dəmir adamda gerçəkləşən hadisələrdən altı ay sonra baş verən Dəmir adam 2 və Tor ilə eyni müddətdə irəliləyirdi. Robert Dauni filmin sonunda göstərilən "post-credits" səhnəsində Toni Stark rolunu qısa müddətinə təkrar oynamışdır. Robert Dauni bu səhnə üçün "Superqəhrəmanlarımız haqqında fikir alqı-satqısı edirdik Bu əsasən mənim ona (Uilliam Hartın rolu general Rossa) yaxınlaşdığım səhnə oldu. Biz birlikdə bir növ şərikliyə girməyi düşünə bilərik. Bu, gözəl bir şeydir, elə deyilmi? Çox şey demək istəmirəm, amma onu tapanda bərbad vəziyyətdə idi." açıqlamasını vermişdir.
Dəmir adam 2 (2010)
left|thumb|Dəmir adam və Dəmir adam 2 filmlərinin rejissoru Con Favreau. Samuel Ceksonu Dəmir adamın "post-credits" səhnəsinə gətirərək ortaq kainatın yaranmasına kömək oldu. Toni Stark Dəmir adam olduğunu deyəndən sonra ABŞ hökuməti Starkdan sahib olduğu texnologiyanı hökumətə verməyini istəyir. Bu arada Rusiya mətbuatı da Starkın açıqlamasını gündənə gətirib. Alim İvan Vanko xəbəri görür və köhnə qan davasından intiqam almaq üçün Toninin hazırladığına oxşayan miniatür qövs reaktoru hazırlamağa qərar verir.
2008-ci ilin may ayında Dəmir adamın yaymlanmasının ardınca Marvel Studios Dəmir adam 2 davam filmini istehsal etdiyini açıqladı. Favreau rejissor olaraq geri qayıtdı və Casti Terouks Favreau və Douninin orijinal ssenarisinə əsaslanan davam ssenarisi yazmaq üçün ssenaristlik işinə geri qayıtdı. 2008-ci ilin oktyabr ayında Dauni rolunu yenidən canladırmaq üçün geriyə qayıdaraq dörd filmlik müqavilə imzaladı. Don Çidl Cems Rouds rolu üçün Terrense Houardın əvəzinə aktyor heyətinə qatıldı. Samuel Cekson Dəmir adamın "post-credits" səhnəsində yer aldığına görə Nik Furi rolunu yenidən canlandırmaq üçün doqquz filmlik müqavilə imzaladı. Skarlet Yohansson Qara dul rolunu ilk dəfə bu filmdə oynadı. Əsas çəkilişlər 6 aprel 2009-cu ildə Pasadenada yerləşən Pasadena Mason məbədində başladı. Çəkilişlərin çox hissəsi Manhetten sahilində yerləşən Reliq studiolarında aparıldı. Dəmir adam 2 filminin premyerası 26 aprel 2010-cu ildə Los-Ancelesdə El Capitan Theatre-də baş tutdu. Film 7 mayda ABŞ-də ilk baxışa çıxarıldı.
Film Dəmir adamda gerçəkləşən hadisələrdən altı ay sonra başlayıb İnanılmaz Halk və Torla eyni müddətdə irəliləyir. Prodüserlər filmdəki səhnəyə Kapitan Amerikanın qalxanını əlavə edərək digər Marvel filmlərinə istinad etməyə davam etdilər. "Post-credits" səhnədə Torla əlaqəli olan, Nyu-Meksiko ştatındakı kraterdə kəşf edilmiş Mjölnirin (Torun çəkici) qısa görüntüsü yer alır.
Tor (2011)
Odin oğlu Torun savaş anında etdiyi arsız səhvə görə ilahi güclərini əlindən alır və Dünyaya sürgün edir. Bu anda ögey qardaşı Loki Asqard taxtını ələ keçirməyi planlayarkən, Tor da ilahi gücə layiq olduğunu sübut etmək və çəkici Mjölniri geri almaq üçün planlar hazırlayır.
Mark Protoseviç personajın film haqlarının Sony Pictures-dən geri alınmasının ardınca 2006-cı ilin aprel ayında ssenari hazırlamaq üçün işə qayıdır. Marvel 2007-ci ilin avqust ayında filmə rejissorluq etməyi üçün Mettyu Vauqnla razılaşır, amma 2008-ci ilin may ayında Mettyu Vauqn layihədən ayrılır. 2008-ci ilin sentyabr ayında Kennet Brana Vauqnun əvəzinə keçmək üçün görüşlərə başlayır. 2009-cu ilin may ayında Kris Hemsvort baş rolu canlandırmaq üçün müqavilə imzalayır. Tom Hiddlston da Torun qardaşı Lokini canlandırmaq üçün hazrılıqlara başlayır. Hər iki aktyor uzun müddətli müqavilələr imzalayırlar. Tor filminin dünya premyerası 17 aprel 2011-ci ildə Sidneydə yerləşən Event Cinemas Theatre-də, ABŞ premyerası isə 2 mayda Los-Ancelesdə yerləşən El Capitan Theatre-də baş tutdu. Film 6 may 2011-ci ildə ABŞ-də ilk baxışa çıxarıldı.
Film İnanılmaz Halk və Dəmir adam 2 filmlərində gerçəkləşən hadisələrlə eyni anda irəliləyir. Dəmir adam və Dəmir adam 2-də S.H.I.E.L.D. işçisi olaraq görünən Klark Qreq agent Fil Koulson rolunu Torda təkrar oynamışdır. O rolu haqqında "Agent Koulson cizgi hekayələrində elə də yer almayan adamlardan biri idi və Dəmir adamda çox kiçik rolu var idi. Mən çox şanslıyam ki, bu personajı genişləndirmək və kinematoqrafiya kainatına daha çox daxil etmək üçün məni seçdilər." açıqlamasını etmişdir. Qisasçılarda Şahingöz olaraq yer almaq üçün müqavilə imzalayan Ceremi Renner bu filmdə cameo rolda oynayaraq kiematoqrafiya kaninatında ilk dəfə yer almışdır. Film Erik Selviq və Niki Furinin Tesserakt haqqındakı mübahisəsini izləyən Lokinin yer aldığı "post-credits" səhnəsi ilə başa çatır. Bu səhnədə 6 Sonsuzluq daşından birincisi olan Kosmos daşı kinematoqrafiya kainatında ilk dəfə görünmüşdür. Səhnə Qisasçıların rejissoru Coss Uedon tərəfindən hazırlanmışdır. Selviqi canlandıran Stellan Skarsqard Torun ssenarisini ilk dəfə oxuyanda bu səhnəyə daxil olmadığını və Qisasçılarda oynamağı qəbul etdikdən sonra əlavə səhifələr göndərildiyini açıqlamışdır.
Kapitan Amerika: Birinci qisasçı (2011)
Steven Qrant "Stiv" Rocers 1943-cü ildə Nyu-York şəhərində müxtəlif sağlamlıq problemləri və fiziki qüsurlarla anadan olmuşdur. Bu səbəblə II Dünya müharibəsi üçün əsgər seçkilərində qəbul edilmir. Ən yaxın dostu Buki Barners ilə gələcəyin texnologiyaları sərgisinə qatıldıqları vaxtda əsgər olmaq üçün təkrar şansını yoxlamağı qərar alır. Müharibəyə qoşulmaq istəyini eşidən Dr. Avraham Erskine Rocersin əsgər olmağına icazə verir. Ardınca Erskine polkovnik Çester Filips və ingilis agenti Peqqi Karterin başçısı olduğu "super əsgər" layihəsinin hissəsi olaraq Strateji Elmi Qoruğa gətirilir. İlk əvvəl polkovnik Filips Erskinenin Rocersin layihə üçün düzgün əsgər olmağı fikrini inkar edir, amma Rocersin digər əsgərləri xilas etmək üçün sınaq məqsədilə atılan saxta əl qumbarasının üstünə tullandığını gördükdən sonra razı olur. Layihə uğurla həyata keçir və Rocers fiziki cəhətdən super əsgərə çevrilərək "Hidra" olaraq tanınan nasist elm şöbəsinin müdirü Red Skull ilə savaşır.
Marvel 2006-cı ilin aprel ayında Kapitan Amerikanın ssenarisini yazmaq üçün ilk olaraq Devid Selfi seçdi. Coe Yohnston 2008-ci ilin noyabr ayında rejissorluq üçün müqavilə imzaladı. Rejissor məlum olduqdan sonra yeni ssenari yazmaq üçün Kristofer Markus və Stefen Makfili işə gətirildi. 2010-cu ilin mart ayında Kris Evans Kapitan Amerika roluna, Huqo Ueavinq isə Red Skull roluna seçildi. Filmin premyerası 19 iyul 2011 tarixində Los-Ancelesdə yerləşən El Capitan Theatre-də baş tutdu. 22 iyulda ABŞ-də, 27 iyulda isə dünya üzrə ilk baxışa çıxarıldı.
Qisasçılar (2012)
thumb|222x222px|[[Qisasçılar (film, 2012)|Qisasçıların aktyor heyəti, rejissor Coss Uedon və prodüser Kevin Fayqi 2010 San Diego Comic-Conda]] S. H. I. E. L. D.-in başçısı Nikolas Cosef "Nik" Furi Torun Dünyanı məğlub etməyi planlayan qardaşı Loki ilə savaşmaq üçün super qəhrəmanları: Dəmir adamı, Toru, Kapitan Amerikanı, Halkı, Qara dulu və Şahingözü bir yerə toplayır.
İnanılmaz Halkın ssenaristi Zak Penn 2007-ci ilin iyun ayında Qisasçıların ssenarisini yazmaq üçün işə götürüldü. 2010-cu ilin aprel ayında Coss Uedon filmin rejissoru olmaq və Pennin ssenarisini yenidən düzəltmək üçün Marvel-lə müqavilə imzaladı. Edvard Nortonun Brüs Benner / Halk rolunu yenidən canlandırmayacağı açıqlandı. Bu rol üçün 2010-cu ilin iyul ayında Mark Ruffalo seçildi. Douni, Evans, Hemsvort, Yohansson, Renner, Hiddlston və Cekson Marvel Kineamtoqrafiya Kainatının əvvəlki filmlərində canlandırdıqları rolları yenidən canlandırdılar. Çəkilişlər 2011-ci ilin aprel ayında Albukerkedə başladı. Ardınca avqust ayında Klivlenddə və sentyabr ayında Nyu-York şəhərində davam etdi. Qala gecəsi 11 aprel 2012-ci ildə Los-Ancelesdə yerləşən El Capitan Theahte-də keçirildi. Film 4 mayda ABŞ-də ilk baxışa çıxarıldı.
Uedon qəhrəmanların solo filmlərindəki dəstəkləyici rollara Qisasçılarda yer verməyi düşünmürdü. "Bir komanda üçün ehtiyacınız olan izolyasiyanı yaratmaq istəyirsinizsə, personajları dəstək sistemlərindən ayırmalısınız." açıqlamasını vermişdir. Amma sonra Dəmir adam və Dəmir adam 2-də Pepper Pottsu canlandıran Qvinet Peltrou Dauninin israrı ilə filmə daxil oldu. "The Infinity Saga" hekayəsinin başlıca düşməni olan Tanos Damion Poitier tərəfindən canlandırıldığı "post-credits" səhnəsində kinematoqrafiya kainatında ilk dəfə görünmüşdür. Sonsuzluq daşlarının ikincisi olan Zehin daşı (Lokinin əsası) da ilk dəfə bu filmdə ortaya çıxmışdır.
Spartak Məlikyan
Spartak Seyranoviç Məlikyan — Ermənistan Milli Məclisinin deputatı.
Həyatı
Spartak Seyranoviç Məlikyan 2-ci illərdə yanvar 1968-ci ildə, Azərbaycan SSR-nin Daşkəsən rayonunun Çovdar kəndində anadan olmuşdur. Məlikyan 1986–1988-ci illərdə SSRİ Silahlı Qüvvələrində xidmət etmişdir. O, 1991–1996-cı illərdə Primorski Dövlət Kənd Təsərrüfatı Akademiyasında baytar mühəndisi kimi təhsil almışdır. Məlikyan 1992–1997-ci illərdə həmin Akademiyanın İqtisadiyyat fakültəsində iqtisadçı olaraq təhsil almış, iqtisad elmləri namizədi olmuşdur. Bundan sonra o, 2003-2006-cı illərdə Moskva Ən Yeni Hüquq İnstitutunda hüquqşünas kimi təhsil almışdır. Məlikyan 1992–1994-cü illərdə "Ararat" özəl müəssisəsində baş mühasib işləmişdir. O, 1994–1995-ci illərdə "Spartak" MMC-nin (Ussuriysk) baş direktoru olmuşdur. Bundan sonra Məlikyan 1995–1996-cı illərdə "Antares" ASC-nin baş direktoru (Ussuriysk) kimi çalışmışdır. O, 1996–1998-ci illərdə Primorski Xeyriyyə Ərzaq Fondunun Ussuriysk filialının rəhbəri olmuşdur. Məlikyan 1998-2002-ci illərdə "Usuriysk GUM" ASC-yə rəhbərlik etmişdir. O, 2002-2003-cü illərdə "Zoocomplex" MMC-nin Direktorlar Şurasının sədri vəzifəsində olmuşdur. 2003-2007-ci illərdə şəxsi bizneslə məşğul olub. 2007-ci il 12-ci illərdə may Ermənistan Milli Məclisinin deputatı seçilmişdir. Ermənistan Respublikaçı Partiyasından olan Məlikyan İnsan Hüquqlarının Müdafiəsi və İctimaiyyətlə Əlaqələr Daimi Komissiyasının üzvü olmuşdur.
Kaşan (Əhər)
Kaşan - İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 99 nəfər yaşayır (17 ailə).
Stol rəqsi
Stol rəqsi — səhnədə deyil, stolda və ya stolun üstündə ifa olunan rəqsdir. Stol rəqsi seks işçisi tərəfindən ifa edilən erotik rəqs də ola bilər və ya sadəcə olaraq asudə vaxtı keçirmək üçün nəzərdə tutulan tədbir olaraq da həyata keçirilə bilər.
Sider dövrü
Dəmir birləşmələrinin çöküntüləri bu dövrdə artdı. Bu dəmirlə zəngin birləşmələr anaerob sianobakteriyaların istehsal etdiyi oksigenin dəmir ilə birləşərək əmələ gətirdiyi dəmir bir oksid olan maqnetitdən (Fe3O4) əmələ gəlmişdir. Bu prosesin Yerin okeanlarından dəmiri çıxardaraq dənizləri təmizlədiyi düşünülür. Sonda okeanlarda qalan dəmir oksigenlə reaksiyaya girə bilməyəcək qədər az miqdarda qaldıqda proses oksigenlə zəngin bir atmosferin yaranmasına gətirib çıxardı. Bu ikinci, sonrakı hadisə elmdə oksigen fəlakəti kimi tanınır.
Beşinci Fransa Respublikası
Beşinci Fransa Respublikası  — Fransa tarixinin 1958-ci ildən bu günə qədər əhatə edən dövrü. 1958-ci ildə qəbul edilmiş yeni Fransa Konstitusiyası ilə müəyyən olunmuşdur.
Qutlu (Urmiya)
Qutlu - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 716 nəfər yaşayır (195 ailə).
Miyanbazur (Heris)
Miyanbazur - İranın Şərqi Azərbaycan ostanının Heris şəhristanı ərazisinə daxil olan kənd.
Əhalisi
2006-cı il məlumatına görə kənddə 80 nəfər yaşayır (14 ailə).
Gülcahan Salamova
Həyatı
Gülcahan Salamova 1963-cü il mart ayının 1-də Bakı şəhərində anadan olub. 1980-cı ildə Nərimanov rayonu 82 saylı orta məktəbi bitirib. 1988-ci ildə M.A. Əliyev adına Azərbaycan Dövlət İncəsənət İnistutunun Musiqili komediya aktyorluğu fakültəsini bitirib. Həmin ildən Azərbaycan Dövlət Musiqili Komediya Teatrında solist-vokalist vəzifəsində işləyib. Çalışdığı müddətdə teatrın səhnəsində çoxsaylı obraz yaradıb. 1995-ci ildə "Bəşir" teatrında fəaliyyət göstərmişdir. Çoxsaylı intermediya və səhnəciklərdə iştirak etmişdir.
Mükafatları
2013-cü ildə Mədəniyyət və Turizm Nazirliyinin "Fəxri mədəniyyət işçisi" döş nişanı ilə təltif olunub. 7 may 2020-ci ildə, 7 may 2021-ci ildə və 10 may 2022-ci ildə Prezident Mükafatına layiq görülmüşdür.
Duraqlı (Xudabəndə)
Duraqlı - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 70 nəfər yaşayır (13 ailə).
İmamkəhriz (Xudabəndə)
İmamkəhriz - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 225 nəfər yaşayır (43 ailə).
XI Almaniya ordusu
11-ci Ordu (Almanca: 11. Armee) Birinci Dünya müharibəsi illərində Almaniya İmperiyasının Kaiserliche Armee qoşunlarına bağlı şəkildə, İkinci Dünya müharibəsi dövründə isə Nasist Almaniyasının ordusu olan Wehrmachtın tabeliyi altında fəaliyyət göstərən ordu.
NGC 4279
NGC 4279, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. S0-a tipli. tərəfindən ildə 40.64 sm (16 düymə) ölçülü  vasitəsilə kəşf edilmişdir.
Daşbulaq (Xudabəndə)
Daşbulaq - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 446 nəfər yaşayır (84 ailə).
Ovanes İmastaser
Ovanes İmastaser və ya Ovanes Sarkavaq — erməni şairi, filosofu, ilahiyyatçısı, astronomu. O, erməni təqviminin islahatçısıdır.
Ovanes İmastaserin tərcümeyi-halı haqqında çox şey məlum deyil. Buna baxmayaraq, onun 1378-ci ildə köçürülmüş əlyazma bioqrafiyası tapılmışdır. Əlyazmanın müəllifi, ehtimal ki, XII əsrin ortalarında yaşamış, bioqrafiya üçün İmastaserin tələbələrindən materiallar toplamışdır. Rəvayətə görə, Ovanes İmastaser Ağpat monastırında yaşayırdı.